CELEX: 62013TN0346
Language: fi
Date: 2013-07-02 00:00:00
Title: Asia T-346/13: Kanne 2.7.2013 — Helleenien tasavalta v. komissio

24.8.2013   
            
            
               FI
            
            
               Euroopan unionin virallinen lehti
            
            
               C 245/15
            
         Kanne 2.7.2013 — Helleenien tasavalta v. komissio
   (Asia T-346/13)
   2013/C 245/19
   Oikeudenkäyntikieli: kreikka
   
      Asianosaiset
   
   
      Kantaja: Helleenien tasavalta (asiamiehet: I. Chalkias, X. Basakou ja A. Vasilopoulou)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan numerolla C(2013) 2436 tiedoksiannetun ja virallisessa lehdessä L 123 vuonna 2013 julkaistun Euroopan maatalouden ohjaus- ja tukirahaston (EMOTR) tukiosastosta ja Euroopan maatalouden tukirahastosta (maataloustukirahasto) sekä Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 2.5.2013 annetun komission täytäntöönpanopäätöksen Helleenien tasavaltaa koskevilta osin
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Helleenien tasavalta esittää seuraavat perusteet, joiden vuoksi rahoitusoikaisut, joista määrätään riidanalaisessa numerolla C(2013) 2436 tiedoksiannetussa ja virallisessa lehdessä L 123 vuonna 2013 julkaistussa Euroopan maatalouden ohjaus- ja tukirahaston (EMOTR) tukiosastosta ja Euroopan maatalouden tukirahastosta (maataloustukirahasto) sekä Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 2.5.2013 annetussa komission täytäntöönpanopäätöksessä, on kumottava siltä osin kuin siinä määrätään Helleenien tasavallalle yhteensä 6 175 094,49 euron suuruinen rahoitusoikaisu tietyistä menoista, jotka Helleenien tasavalta toteutti Euroopan maaseudun kehittämisen maatalousrahaston toimintalinjan 2 (2007-2013, pinta-alaan liittyvät toimenpiteet) yhteydessä varainhoitovuosina 2009 ja 2010 (maksatusvuodet 2008 ja 2009):
   
                
            
            
               Ensimmäisessä kumoamisperusteessaan Helleenien tasavalta väittää, että päätös ehdotetusta kiinteästä viiden prosentin suuruisesta oikaisusta, joka johtuu siitä, ettei kaikkien tehtyjen sitoumusten osalta suoritettu paikalla tehtyjä tarkastuksia kaikilla viljelylohkoilla, jotka mainittiin tarkastelun kohteena olevien vuosien tukihakemuksissa, on vailla oikeudellista perustaa ja perusteluita.
            
         
                
            
            
               Toisessa kumoamisperusteessaan Helleenien tasavalta väittää, että päätös kiinteän kahden prosentin suuruisen oikaisun määräämisestä siksi, että maatalouden ympäristötoimenpiteiden tarkastuskertomusten jäljitettävyydessä oli todettu puutteita yleensä komission asetuksen (EY) 796/2004 (1) 28 artiklan 1 kohdan vastaisesti, on annettu tosiseikoista erehtyen ja on joka tapauksessa perustelematon.
            
         
                
            
            
               Kolmannessa kumoamisperusteessaan Helleenien tasavalta väittää, että päätös kiinteän kahden prosentin suuruisen oikaisun määräämisestä yksittäisille ”Luonnonmukaisen maatalouden” ja ”Luonnonmukaisen eläintuotannon” tuotteille, koska maksajaviraston olisi pitänyt suorittaa myös omia tarkastuksiaan menettelyn aikana toteen näytettyjen luonnonmukaisiin viljelmiin erikoistuneiden ja hyväksyttyjen valvontalaitosten suorittamien kyseisiä toimenpiteitä koskevien erityisten tarkastusten lisäksi, on vailla oikeudellista perustaa ja perusteluita.
            
         
                
            
            
               Neljännessä kumoamisperusteessaan Helleenien tasavalta väittää, että ehdotettu kiinteä viiden prosentin suuruinen oikaisu, joka johtuu siitä, että tietyt sitoumukset ja erityisesti ne, jotka koskevat lannoitteiden, kasvinsuojeluaineiden, rikkakasvien torjunta-aineiden ja muiden vastaavien aineiden käyttöä tarkastetaan pääasiassa silmämääräisesti, on suhteellisuusperiaatteen vastainen. Komission päätös on puutteellisesti tai jopa ristiriitaisesti perusteltu.
            
         
      (1)  Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä 21.4.2004 annettu komission asetus (EY) N:o 796/2004.